Kommissionens forordning (EF) nr. 445/2003

af 11. marts 2003

om fastsættelse for 2003 af vekselkursen for visse former for direkte støtte og for foranstaltninger af strukturel eller miljømæssig art

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2799/98 af 15. december 1998 om den agromonetære ordning for euroen(1),

under henvisning til Kommissionens forordning (EF) nr. 1410/1999 af 29. juni 1999 om ændring af forordning (EF) nr. 2808/98 om gennemførelsesbestemmelser for den agromonetære ordning for euroen i landbrugssektoren og om ændring af definitionen af visse udløsende begivenheder i forordning (EØF) nr. 3889/87, (EØF) nr. 3886/92, (EØF) nr. 1793/93, (EØF) nr. 2700/93 og (EF) nr. 293/98(2), særlig artikel 2,

under henvisning til Kommissionens forordning (EF) nr. 2550/2001 af 21. december 2001 om gennemførelsesbestemmelser til Rådets forordning (EF) nr. 2529/2001 om den fælles markedsordning for fåre- og gedekød for så vidt angår præmieordningerne og om ændring af forordning (EF) nr. 2419/2001(3), senest ændret ved forordning (EF) nr. 623/2002(4), særlig artikel 18a, stk. 2,

under henvisning til Kommissionens forordning (EF) nr. 2342/1999 af 28. oktober 1999 om gennemførelsesbestemmelser til Rådets forordning (EF) nr. 1254/1999 om den fælles markedsordning for oksekød for så vidt angår præmieordningerne(5), senest ændret ved forordning (EF) nr. 2381/2002(6), særlig artikel 43, og

ud fra følgende betragtninger:

(1) Ifølge artikel 4, stk. 2, i Kommissionens forordning (EF) nr. 2808/98 af 22. december 1998 om gennemførelsesbestemmelser for den agromonetære ordning for euroen i landbrugssektoren(7), senest ændret ved forordning (EF) nr. 2452/2000(8), er den udløsende begivenhed for vekselkursen for beløb, der ydes i struktur- eller miljøsammenhæng, den 1. januar i det år, hvor der træffes beslutning om støtten. Den vekselkurs, der skal anvendes i henhold til nævnte artikels stk. 3, er lig med gennemsnittet, beregnet pro rata temporis, af de vekselkurser, der gælder i måneden forud for datoen for den udløsende begivenhed.

(2) Ifølge artikel 12 i Kommissionens forordning (EF) nr. 293/98 af 4. februar 1998 om fastsættelse af de udløsende begivenheder i sektorerne frugt og grøntsager og produkter forarbejdet på basis af frugt og grøntsager, i en del af sektoren levende planter og blomsterdyrkningens produkter samt for visse produkter, der er opregnet i bilag II til traktaten, og om ophævelse af forordning (EF) nr. 1445/93(9), senest ændret ved forordning (EF) nr. 1410/1999, er den vekselkurs, der hvert år skal anvendes ved omregning til national valuta af maksimumsbeløbet pr. ha for støtten til forbedring af kvaliteten og fremme af afsætningen i sektoren for nødder og johannesbrød, lig med gennemsnittet, beregnet pro rata temporis, af de vekselkurser, der gjaldt i måneden forud for den 1. januar i den årlige referenceperiode.

(3) Ifølge artikel 18a i forordning (EF) nr. 2550/2001 fastlægges den udløsende begivenhed for den vekselkurs, der skal anvendes på præmiebeløb og betalinger i fåre- og gedekødssektoren, i begyndelsen af det kalenderår, som præmien eller betalingen ydes for. Den vekselkurs, der skal anvendes, er lig med gennemsnittet, beregnet pro rata temporis, af de vekselkurser, der gælder i december forud for datoen for den udløsende begivenhed.

(4) Ifølge artikel 42 i forordning (EF) nr. 2342/1999 er datoen for ansøgningens indgivelse den udløsende begivenhed med henblik på fastlæggelsen af konteringsåret for den særlige præmie, ammekopræmien, sæsonpræmien og ekstensiveringsbeløbet. Med hensyn til slagtepræmien er konteringsåret slagte- eller udførselsåret. Ifølge nævnte forordnings artikel 43 omregnes præmiebeløb og betalinger i oksekødssektoren til national valuta efter gennemsnittet, beregnet pro rata temporis, af vekselkurserne i december forud for konteringsåret.

(5) Vekselkursen for de pågældende beløb i 2003 bør derfor fastsættes efter gennemsnittet, beregnet pro rata temporis, af vekselkurserne i december 2002 -

UDSTEDT FØLGENDE FORORDNING:

Artikel 1

I 2003 anvendes vekselkursen i bilaget på følgende beløb:

a) beløb af strukturel eller miljømæssig art som omhandlet i artikel 5 i forordning (EF) nr. 2799/98

b) maksimumsbeløb pr. ha for støtten til fremme af afsætningen af nødder og johannesbrød som fastsat i artikel 2 i Rådets forordning (EØF) nr. 790/89(10)

c) præmiebeløb og betalinger i fåre- og gedekødssektoren som fastsat i artikel 4, 5 og 11 i Rådets forordning (EF) nr. 2529/2001(11)

d) præmiebeløb og betalinger i oksekødssektoren som fastsat i artikel 4, 5, 6, 11, 13 og 14 i Rådets forordning (EF) nr. 1254/1999(12).

Artikel 2

Denne forordning træder i kraft på tredjedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 11. marts 2003.

På Kommissionens vegne

Franz Fischler

Medlem af Kommissionen

(1) EFT L 349 af 24.12.1998, s. 1.

(2) EFT L 164 af 30.6.1999, s. 53.

(3) EFT L 341 af 22.12.2001, s. 105.

(4) EFT L 95 af 12.4.2002, s. 12.

(5) EFT L 281 af 4.11.1999, s. 30.

(6) EFT L 358 af 31.12.2002, s. 119.

(7) EFT L 349 af 24.12.1998, s. 36.

(8) EFT L 282 af 8.11.2000, s. 9.

(9) EFT L 30 af 5.2.1998, s. 16.

(10) EFT L 85 af 30.3.1989, s. 6.

(11) EFT L 341 af 22.12.2001, s. 3.

(12) EFT L 160 af 26.6.1999, s. 21.

BILAG

Vekselkurs som omhandlet i artikel 1

1 EUR = (gennemsnit 1.12.-31.12.2002)

>TABELPOSITION>